<classify> Mwanamuziki mwenye sauti yenye uwezo wa kumtoa nyoka pangoni Mwasiti Almasi Mwasiti amekanusha kuwahi kuwa kwenye uhusiano wa kimapenzi na mtangazaji wa East Africa TV na Radio Sam Misago. Mwasiti amesema hayo wakati akifanyiwa mahojiano katika kipindi cha Block 89 kinachoruka kupitia Kituo cha Radio cha Wasafi Wasafi FM na kusisitiza kuwa wamekuwa marafiki kwa kipindi kirefu licha kwamba kwa sasa hawapo karibu. Tetesi hizi zimekuwepo kwa takribani miaka mitatu sasa, hakuna kitu kama hicho, hakafu huwa sipendi kumwongelea sana kwa sababu nahisi ninampa nafasi kubwa sana. Yule jamaa alikuwa rafiki yangu sana, ni mshikaji wangu sana na anayajua mahusiano yangu vizuri sana. Hili sekeseke lote lililetwa na Nasibu Instagram. Misago anayajua mahusiano yangu kwa muda mrefu sana. Yeye ni baba na ana familia yake na mimi ni dada mwenye familia yangu. Hivi ukiniweka mimi na Misago, kweli tunaweza tuka-date? Mwasiti amesisitiza kuwa mahusiano yake yatabaki kuwa siri mpaka siku atakapoolewa ndiyo ukweli utabainika.Amesema kuwa yeye kama wanawake wengine ana uhuru wa kubadilisha mahusiano lakini kwa kuwa ni maarufu ndiyo sababu ikitokea amebadilisha mwanaume anaonekana ana tabia chafu.  <topic>: burudani 